cyanic-selkie/wikianc huggingface dataset:
เส้นเมริเดียนที่ 62 องศาตะวันออก
เส้นเมริเดียนที่ 62 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 62 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 118 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 62 องศาตะวันออกลากผ่านพื้นที่ดังนี้:
ประเทศอิตาลีในโอลิมปิกฤดูร้อน 1936
ประเทศอิตาลี เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติอิตาลีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 244 คน ใน 17 ชนิดกีฬา ผลการแข่งขันครั้งนี้ประเทศอิตาลีได้รับเหรียญรางวัลแบ่งเป็น 8 เหรียญทอง 9 เหรียญเงิน และ 5 เหรียญทองแดง รวมทั้งหมด 22 เหรียญ
กรีฑา
ผลการแข่งขันดังนี้ :
ประเทศเนเธอร์แลนด์ในโอลิมปิกเยาวชนฤดูร้อน 2018
ประเทศเนเธอร์แลนด์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเนเธอร์แลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 41 คน ใน 18 ชนิดกีฬา ผลการแข่งขันครั้งนี้ประเทศเนเธอร์แลนด์ได้รับเหรียญรางวัลแบ่งเป็น 0 เหรียญทอง 1 เหรียญเงิน และ 5 เหรียญทองแดง รวมทั้งหมด 6 เหรียญ
ยิงธนู
ผลการแข่งขันดังนี้ :
ทรอเฟเดช็องปียง 2023
ทรอเฟเดช็องปียง 2023 เป็นการแข่งขันฟุตบอลทรอเฟเดช็องปียง ครั้งที่ 27 ซึ่งเป็นการแข่งขันฟุตบอลประจำปีระหว่างทีมชนะเลิศลีกเอิง ฤดูกาล 2022–23 พบกับทีมชนะเลิศกุปเดอฟร็องส์ ฤดูกาล 2022–23 โดยมีกำหนดการแข่งขันในวันที่ 5 สิงหาคม ค.ศ. 2023 ณ ราชมังคลากีฬาสถาน กรุงเทพมหานคร ประเทศไทย
ภูมิหลัง
ในวันที่ 23 มีนาคม ค.ศ. 2023 คณะกรรมการบริหารสันนิบาตฟุตบอลอาชีพประเทศฝรั่งเศสได้ตัดสินใจจัดการแข่งขันทรอเฟเดช็องปียง 2023 ที่ราชมังคลากีฬาสถานในวันที่ 5 สิงหาคม ค.ศ. 2023 โดยร่วมมือกับบริษัท เฟรชแอร์ เฟสติวัล จำกัด บริษัทผู้จัดงานกิจกรรมในประเทศไทย ซึ่งจะเป็นครั้งที่สี่ของทรอเฟเดช็องปียงที่จัดขึ้นในทวีปเอเชีย ต่อจากในปี 2014 2018 และ 2019 ที่ประเทศจีน
ซันไรส์ (อัลบั้ม)
ซันไรส์ (Sunrise) เป็นสตูดิโออัลบั้มแรกของวงดนตรีร็อกสัญชาติเกาหลีใต้ ถูกเผยแพร่โดยเจวายพีเอนเตอร์เทนเมนต์เมื่อวันที่ 7 มิถุนายน ค.ศ. 2017 อัลบั้มนี้มีทั้งหมด 14 เพลง ซึ่งประกอบไปด้วย 10 เพลงที่ถูกปล่อยออกมาตั้งแต่เดือนมกราคมถึงพฤษภาคม ในโปรเจกต์ Every Day6, สองเพลงสำหรับโปรเจกต์ในเดือนมิถุนายน, รีบูตเวอร์ชัน (Rebooted Ver.) เพลง "Letting Go" จากอัลบั้มเดย์ดรีม และเวอร์ชันสุดท้าย (Final Ver.) ของเพลง "Congratulations" จากอัลบั้มเดอะ เดย์
เรดเดอร์กันดั้ม
GAT-X370 เรดเดอร์กันดั้ม (ญี่ปุ่น:レイダーガンダム ;อังกฤษ:Raider Gundam)เป็นโมบิลสูทตัวร้ายซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ด ออกแบบโดย คุนิโอะ โอคาวาระ
เรดเดอร์กันดั้มเป็นหนึ่งในGAT-X ซีรีส์รุ่นที่สองที่พันธมิตรโลกพัฒนาขึ้นมา ซึ่งรุ่นที่สองนี้เปลี่ยนระบบเกราะเป็นแบบทรานส์เฟส(TransPhase มีตัวย่อว่า TP)ซึ่งพัฒนามาจากเกราะเฟสชิฟท์ของรุ่นแรก โดยเกราะทรานส์เฟสนั้นจะไม่เปลี่ยนสีและทำงานเฉพาะส่วนที่ถูกโจมตีเท่านั้น แตกต่างจากเกราะเฟสชิฟท์ซึ่งต้องเปิดใช้งานทุกส่วนอย่างต่อเนื่อง ทำให้เกราะทรานส์เฟสมีพลังป้องกันสูงกว่าและใช้พลังงานน้อยกว่าเช่นกัน
บทบาท
เรดเดอร์กันดั้มสร้างขึ้นมาเป็นโมบิลสูทที่แปลงร่างได้ต่อจาก GAT-X303 อีจิสกันดั้มโดยมีร่างโมบิลอาเมอร์ที่มีความเร็วมากกว่าอีจิสกันดั้มและสามารถบินบนโลกได้ เรดเดอร์กันดั้มในร่างโมบิลอาเมอร์ยังมีกำลังมากพอที่จะเป็นฐานยืนให้ GAT-X131 คาลามิตี้กันดั้มสำหรับบินกลางอากาศได้
เรดเดอร์กันดั้มได้ใช้งานครั้งแรกเมื่อพันธมิตรโลกได้โจมตีอาณาจักรอ็อบ โครโท บูเออร์ซึ่งเป็นนักบินนั้นเป็นมนุษย์ดัดแปลงที่มีปฏิกิริยาเทียบได้กับโคออร์ดิเนเตอร์ จึงสามารถใช้ระบบปฏิบัติการซึ่งซับซ้อนมากได้ ในภาคโทรทัศน์ของกันดั้มซี้ดนั้น เรดเดอร์กันดั้มถูกดูเอลกันดั้มของอิซาค จูลทำลายโดยใช้ปืนของบัสเตอร์กันดั้มในการสู้รบที่ยาคินดูเอ้ แต่ในฉบับตัดต่อใหม่นั้นได้เปลี่ยนบทให้ถูกบัสเตอร์กันดั้มของดิอัคก้า เอลส์แมนยิงเอง
เรดเดอร์ร่างสมบูรณ์
เรดเดอร์กันดั้มเป็นโมบิลสูทรุ่นผลิตจำนวนมาก ในเนื้อเรื่องของมังงะ กันดั้มซี้ด เดสทินีแอสเทรย์ เอ็ดเวิร์ด ฮาเรลสัน ผู้มีฉายาว่า เอ็ด เดอะริปเปอร์ ซึ่งได้ไปเข้าร่วมกับสาธารณรัฐอเมริกาใต้ในการต่อสู้เพื่อแยกเป็นอิสระจากกลุ่มพันธมิตรโลก ก็ได้ใช้เรดเดอร์ร่างสมบูรณ์ในการต่อสู้กับกันบาเรลแด็กเกอร์ของมอร์แกน ชูวาเลียร์ในอวกาศ นอกจากนี้ยังมีเครื่องที่พันธมิตรโลกมอบให้รอนโด มิน่า ซาฮาคุเพื่อตอบแทนที่ร่วมมือกับกลุ่มพันธมิตรโลก
พื้นที่จุฬาลงกรณ์มหาวิทยาลัย
จุฬาลงกรณ์มหาวิทยาลัย เป็นมหาวิทยาลัยและสถาบันอุดมศึกษาแห่งแรกของประเทศไทย ตั้งอยู่ในเขตปทุมวัน กรุงเทพมหานคร จุฬาลงกรณ์มหาวิทยาลัยเป็นมหาวิทยาลัยที่มีพื้นที่กว้างขวางมาก โดยมีพื้นที่ทั้งหมด 1,153 ไร่ แบ่งออกเป็น 3 ส่วน ตามลักษณะการใช้พื้นที่ ได้แก่ พื้นที่เขตการศึกษา 595 ไร่ พื้นที่ส่วนราชการเช่าใช้ 184 ไร่ และพื้นที่เขตพาณิชย์ 374 ไร่
แต่เดิมพื้นที่ทั้งหมดมี 1,309 ไร่ แต่ในปัจจุบันวัดได้ 1,153 ไร่ เพราะตัดที่ดินส่วนที่ใช้เป็นถนนและซอยต่าง ๆ ในเขตที่ดินของจุฬาลงกรณ์มหาวิทยาลัยออกไป
พื้นที่การศึกษา
จุฬาลงกรณ์มหาวิทยาลัย มีพื้นที่การศึกษา 595 ไร่ แบ่งออกเป็น 6 ส่วน ซึ่งอยู่บริเวณ แขวงวังใหม่และแขวงปทุมวัน เขตปทุมวัน กรุงเทพมหานคร ได้แก่ ส่วนที่ 1 ฝั่งตะวันออกของถนนพญาไท ตั้งอยู่ในแขวงปทุมวัน ประกอบด้วย สระน้ำ สนามรักบี้ พระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า หอประชุมจุฬาลงกรณ์มหาวิทยาลัย อาคารมหาจุฬาลงกรณ์ อาคารมหาวชิราวุธ ศาลาพระเกี้ยว ศูนย์หนังสือจุฬาฯ (สาขาศาลาพระเกี้ยว) ธนาคารไทยพาณิชย์ สาขาจุฬาลงกรณ์มหาวิทยาลัย (สาขาศาลาพระเกี้ยว) หอประวัติจุฬาลงกรณ์มหาวิทยาลัย (ตึกจักรพงษ์) อาคารจุลจักรพงษ์ คณะสถาปัตยกรรมศาสตร์ คณะศิลปกรรมศาสตร์ คณะอักษรศาสตร์ คณะวิศวกรรมศาสตร์ คณะวิทยาศาสตร์ คณะรัฐศาสตร์ คณะเศรษฐศาสตร์ คณะพาณิชยศาสตร์และการบัญชี วิทยาลัยประชากรศาสตร์ สถาบันภาษา สถาบันวิจัยสังคม สถาบันเอเชียศึกษา และสถาบันการขนส่ง พื้นที่ส่วนนี้เชื่อมต่อกับรถไฟฟ้ามหานคร สถานีสามย่าน ส่วนที่ 2 ฝั่งตะวันตกของถนนพญาไท ตั้งอยู่ในแขวงวังใหม่ ประกอบด้วย สำนักงานมหาวิทยาลัย (กลุ่มอาคารจามจุรี 1-5, 8-9) บัณฑิตวิทยาลัย สนามกีฬาจุฬาลงกรณ์มหาวิทยาลัย อาคารเฉลิมราชสุดากีฬาสถาน (อาคารศูนย์กีฬาแห่งจุฬาลงกรณ์มหาวิทยาลัย) ฟิตเนสเซ็นเตอร์ คณะนิเทศศาสตร์ คณะครุศาสตร์ คณะนิติศาสตร์ โรงเรียนสาธิตจุฬาลงกรณ์มหาวิทยาลัย วิทยาลัยปิโตรเลียมและปิโตรเคมี สถาบันวิจัยโลหะและวัสดุ สำนักงานวิทยทรัพยากร สถานีวิทยุจุฬาฯ โรงพิมพ์จุฬาฯ ธรรมสถาน สมาคมนิสิตเก่าจุฬาลงกรณ์มหาวิทยาลัยในพระบรมราชูปถัมภ์ หอพักนิสิตจุฬาลงกรณ์มหาวิทยาลัย อาคารวิทยพัฒนา อาคารแว่นแก้ว อาคารเฉลิมราชกุมารี 60 พรรษา (อาคารจามจุรี 10) ศูนย์วิทยาศาสตร์ฮาลาล สถาบันนวัตกรรมบูรณาการแห่งจุฬาลงกรณ์มหาวิทยาลัย หอพักศศนิเวศ อาคารศศปาฐศาลา ซึ่งเป็นที่ตั้งของสถาบันบัณฑิตบริหารธุรกิจศศินทร์
ส่วนที่ 3 ตั้งอยู่ในฝั่งตะวันออกของถนนพญาไท ทิศใต้ของถนนพระรามที่ 1 ด้านหลังสยามสแควร์ อยู่ในแขวงปทุมวัน ประกอบด้วย คณะทันตแพทยศาสตร์ โรงพยาบาลสัตว์เล็ก คณะสัตวแพทยศาสตร์ คณะเภสัชศาสตร์ โอสถศาลาหรือสถานปฏิบัติการเภสัชกรรมชุมชนของคณะเภสัชศาสตร์ วิทยาลัยวิทยาศาสตร์สาธารณสุข อาคารวิทยกิตติ์ ซึ่งเป็นที่ตั้งของศูนย์หนังสือจุฬาฯ พื้นที่ส่วนนี้เชื่อมต่อกับรถไฟฟ้าบีทีเอส สถานีสยามด้านถนนพระรามที่ 1 ส่วนที่ 4 ทิศตะวันออกของถนนอังรีดูนังต์ ตั้งอยู่ในแขวงปทุมวัน บริเวณตั้งแต่สี่แยกศาลาแดง จนถึงสี่แยกอังรีดูนังต์ ซึ่งเป็นพื้นที่ของสภากาชาดไทย โดยมีคณะแพทยศาสตร์ จุฬาลงกรณ์มหาวิทยาลัย โรงพยาบาลจุฬาลงกรณ์ สภากาชาดไทย ธนาคารไทยพาณิชย์ สาขาสภากาชาดไทยและสถาบันการพยาบาลศรีสวรินทิรา สภากาชาดไทย พื้นที่ส่วนนี้เชื่อมต่อกับรถไฟฟ้าบีทีเอส สถานีศาลาแดงและรถไฟฟ้ามหานคร (MRT) สถานีสีลม บริเวณสี่แยกศาลาแดง
ส่วนที่ 5 จุฬาลงกรณ์มหาวิทยาลัยได้รับพื้นที่ส่วนนี้คืนจากมหาวิทยาลัยศรีนครินทรวิโรฒ (พลศึกษา) และกรมพลศึกษา ตั้งอยู่ในแขวงวังใหม่ คือ พื้นที่บริเวณระหว่างห้างมาบุญครอง และสนามกีฬาแห่งชาติ ในส่วนนี้เป็นกลุ่มอาคารจุฬาพัฒน์ ซึ่งเป็นที่ตั้งของคณะสหเวชศาสตร์ คณะวิทยาศาสตร์การกีฬา คณะพยาบาลศาสตร์ คณะจิตวิทยา สำนักวิชาทรัพยากรการเกษตร และอาคารบรมราชชนนีศรีศตพรรษ ซึ่งเป็นที่ตั้งของศูนย์บริการวิทยาศาสตร์สุขภาพ พื้นที่ส่วนนี้เชื่อมต่อกับรถไฟฟ้าบีทีเอส สถานีสนามกีฬาแห่งชาติ
ส่วนที่ 6 คือ พื้นที่ภายในโรงเรียนเตรียมอุดมศึกษา และโรงเรียนสาธิตมหาวิทยาลัยศรีนครินทรวิโรฒ ปทุมวัน (ได้รับคืนจากมหาวิทยาลัยศรีนครินทรวิโรฒ ปทุมวัน) ในส่วนนี้เป็นกลุ่มอาคารจุฬาวิชช์ อันเป็นส่วนขยายของคณะศิลปกรรมศาสตร์ คณะจิตวิทยา และโครงการขยายโอกาสอุดมศึกษาแห่งจุฬาลงกรณ์มหาวิทยาลัย พื้นที่ส่วนนี้ตั้งอยู่ฝั่งตะวันออกของถนนพญาไทจึงอยู่ในแขวงปทุมวัน
ในส่วนพื้นที่การศึกษานี้ มีต้นไม้สำคัญของจุฬาลงกรณ์มหาวิทยาลัยรวม 6 ต้น ได้แก่ ต้นจามจุรีพระราชทาน 5 ต้น ซึ่งพระบาทสมเด็จพระปรมินทรมหาภูมิพลอดุลยเดชเสด็จพระราชดำเนินมาทรงปลูกไว้บริเวณเสาธง หน้าหอประชุมจุฬาลงกรณ์มหาวิทยาลัยซึ่งอยู่ในพื้นที่ฝั่งตะวันออกของถนนพญาไท และต้นพระศรีมหาโพธิ์ ตั้งอยู่บริเวณระหว่างอาคารมหาธีรราชานุสรณ์ (หอสมุดกลาง) และอาคารจามจุรี 5 ใกล้คณะครุศาสตร์ ทางฝั่งตะวันตกของถนนพญาไท นอกจากนี้ บริเวณพื้นที่ลานจอดรถศาลาพระเกี้ยวด้านคณะเศรษฐศาสตร์ ทุก ๆ วันศุกร์ (หรือตามแต่กรรมการสโมสรอาจารย์เป็นผู้กำหนด) จะจัดเป็นตลาดนัดตั้งแต่เช้าจรดเย็น เรียกกันว่า "ตลาดพิกุล" เนื่องจากพื้นที่นั้นมีต้นพิกุล กิจกรรมดังกล่าวดำเนินการโดยสโมสรอาจารย์
พิพิธภัณฑ์และหอศิลป์
ภายในพื้นที่ของจุฬาลงกรณ์มหาวิทยาลัยนอกจากเป็นที่ตั้งของคณะวิชาและหน่วยงานต่าง ๆ แล้ว ยังประกอบด้วยพิพิธภัณฑ์และหอศิลป์ที่ตั้งอยู่ทั้งภายในพื้นที่ของมหาวิทยาลัยเพื่อเป็นแหล่งถ่ายทอดความรู้ทั้งในเชิงวิชาการและการอนุรักษ์
นอกจากนี้ ยังมีพิพิธภัณฑ์แห่งอื่นที่อยู่ภายใต้การดูแลของคณะต่าง ๆ
อาคารที่มีสถาปัตยกรรมโดดเด่น
ภายในจุฬาลงกรณ์มหาวิทยาลัยมีพัฒนาการทางด้านกายภาพมาเป็นเวลายาวนาน นับตั้งแต่เป็นโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัว จึงทำให้เขตมหาวิทยาลัยมีอาคารและกลุ่มอาคารที่แสดงถึงแต่ละยุคสมัยได้เป็นอย่างดี มีลักษณะทางสถาปัตยกรรมที่โดดเด่นเป็นเอกลักษณ์ ศาสตราจารย์ ดร.บัณฑิต จุลาสัย กรรมการสภาสถาปนิกและอดีตคณบดีคณะสถาปัตยกรรมศาสตร์ จุฬาลงกรณ์มหาวิทยาลัยเคยกล่าวว่า
ในพื้นที่จุฬาลงกรณ์มหาวิทยาลัยยังมีสถาปัตยกรรมสำคัญอีกหลายแห่ง แต่ละแห่งมีเอกลักษณ์เป็นที่จดจำของนิสิตและบุคลากรรวมทั้งผู้เข้ามาเยือน อาคารที่มีสถาปัตยกรรมแบบไทย เช่น อาคารสำราญราษฎร์บริรักษ์ คณะรัฐศาสตร์ เรือนภะรตราชา และยังมีอาคารที่เป็นสถาปัตยกรรมร่วมสมัย เช่น อาคารวิศวกรรมศาสตร์ 1 อาคารวิศวกรรมศาสตร์ 2 และลานเกียร์ และอาคารนารถ โพธิประสาท คณะสถาปัตยกรรมศาสตร์
พื้นที่ให้ส่วนราชการเช่าใช้
จุฬาลงกรณ์มหาวิทยาลัยได้จัดสรรพื้นที่ไว้สำหรับให้หน่วยงานราชการเช่าใช้ เป็นจำนวน 184 ไร่ ได้แก่
พื้นที่พาณิชยกรรม
เมื่อพระบาทสมเด็จพระมงกุฎเกล้าเจ้าอยู่หัวสถาปนาโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัว (จุฬาลงกรณ์มหาวิทยาลัย ในเวลาต่อมา) พระองค์มีพระราชประสงค์ให้ใช้ที่ดินส่วนหนึ่งเพื่อเป็นที่ปลูกสร้างสถานศึกษาและอีกส่วนหนึ่งให้ใช้จัดหาผลประโยชน์เพื่อนำมาปรับปรุงพัฒนาการศึกษาของโรงเรียนซึ่งจะต้องเติบโตขึ้นในอนาคต โดยไม่ต้องพึ่งพางบประมาณแผ่นดินแต่เพียงอย่างเดียว พบหลักฐานว่ามีการปรับรูปแบบการจัดการที่ดินเชิงพาณิชยกรรมมาโดยตลอดนับแต่ประดิษฐานมหาวิทยาลัย โดยพื้นที่ของมหาวิทยาลัยในเขตปทุมวัน มีการแบ่งออกเป็น 3 ส่วน ตามลักษณะการใช้พื้นที่ ได้แก่ พื้นที่เขตการศึกษา 595 ไร่ พื้นที่ส่วนราชการเช่าใช้ 184 ไร่ และพื้นที่เขตพาณิชย์ 374 ไร่ รวม 1,153 ไร่ โดยแต่เดิมพื้นที่ทั้งหมดมี 1,309 ไร่ แต่ในปัจจุบันวัดได้ 1,153 ไร่ เพราะตัดที่ดินส่วนที่ใช้เป็นถนนและซอยต่าง ๆ ในเขตที่ดินของจุฬาลงกรณ์มหาวิทยาลัยออกไป
พื้นที่พาณิชย์ของจุฬาลงกรณ์มหาวิทยาลัยนั้นแยกออกจากพื้นที่การศึกษาเป็นสัดส่วนอย่างชัดเจน โดยพื้นที่เขตพาณิชย์จะเป็นส่วนมุมของที่ดินซึ่งมีถนนสายสำคัญตัดผ่านเพื่อเป็นประโยชน์แก่การเดินทางและการค้าขาย โดยมีพื้นที่พาณิชย์ทั้งหมด 374 ไร่ ปัจจุบันสำนักงานจัดการทรัพย์สิน จุฬาลงกรณ์มหาวิทยาลัย เป็นหน่วยงานที่ดำเนินงานพัฒนาพื้นที่เขตพาณิชย์เหล่านี้
โซนสวนหลวง-สามย่าน
เมื่อกล่าวถึงคำว่า "สามย่าน" สามารถอนุมานถึงจุฬาลงกรณ์มหาวิทยาลัยได้ เพราะอาณาเขตของจุฬาลงกรณ์มหาวิทยาลัยติดต่อกับสี่แยก 2 แห่ง คือแยกสามย่านและแยกปทุมวัน ทั้งสองแห่งเป็นพื้นที่เศรษฐกิจสำคัญของกรุงเทพมหานครและประเทศไทย จนกลายเป็นภาพลักษณ์ของจุฬาลงกรณ์มหาวิทยาลัย
พื้นที่ต่างจังหวัด
นอกจากพื้นที่ในกรุงเทพมหานครแล้ว จุฬาลงกรณ์มหาวิทยาลัยยังมีพื้นที่การศึกษาในจังหวัดต่าง ๆ (ไม่ใช่วิทยาเขต) ได้แก่ พื้นที่จังหวัดนครปฐมเกิดขึ้นเมื่อ พ.ศ. 2511 หลังจากการโอนย้ายคณะสัตวแพทยศาสตร์ มหาวิทยาลัยเกษตรศาสตร์ ส่วนที่ตั้งอยู่บนพื้นที่ของจุฬาลงกรณ์มหาวิทยาลัยกลับคืนมาเป็นคณะสัตวแพทยศาสตร์ จุฬาลงกรณ์มหาวิทยาลัย โดยพลเอก ประภาส จารุเสถียร อดีตอธิการบดีจุฬาลงกรณ์มหาวิทยาลัย ได้ปรารภว่า "การโอนคณะสัตวแพทยศาสตร์โดยไม่มีการเปลี่ยนแปลงให้ดีขึ้น การโอนก็ไม่มีความหมาย" ดังนั้น จึงได้โอนที่ดินของกระทรวงมหาดไทยที่ขณะนั้นว่างเปล่าอยู่ 79 ไร่ ในเขตตำบลบ่อพลับ อำเภอเมืองนครปฐม จังหวัดนครปฐม เพื่อจัดเป็นไร่ฝึกแก่นิสิตใช้ฝึกปฏิบัติวิชาสัตวบาลจนพัฒนาเป็น "ศูนย์ฝึกนิสิตคณะสัตวแพทยศาสตร์ จุฬาลงกรณ์มหาวิทยาลัย" และ "โรงพยาบาลปศุสัตว์" ดังนั้น มหาวิทยาลัยจึงขอใช้ชื่อว่า "ไร่ฝึกนิสิตจารุเสถียร" นอกจากจะใช้พื้นที่สำหรับสนับสนุนการเรียนการสอน การค้นคว้าวิจัย และตรวจรักษาปศุสัตว์และสัตว์เลี้ยงของประชาชนแล้ว คณะสัตวแพทยศาสตร์ยังใช้ผลผลิตฟาร์มเป็นผลพลอยได้จำหน่ายเป็นสวัสดิการให้อาจารย์-บุคลากรของคณะและมหาวิทยาลัย
พื้นที่จังหวัดน่านเป็นที่ตั้งของ "ศูนย์การเรียนรู้และบริการวิชาการเครือข่ายแห่งจุฬาลงกรณ์มหาวิทยาลัย" สำหรับให้บริการการศึกษาเรียนรู้สำหรับนิสิตโดยเฉพาะในหลักสูตรศิลปศาสตรบัณทิต สาขาวิชาการบริหารจัดการทรัพยากรการเกษตร ประกอบด้วย อาคารวิชชาคาม 1 อาคารวิชชาคาม 2 และกลุ่มอาคารชมพูภูคา
การพัฒนาที่ดินจุฬาลงกรณ์มหาวิทยาลัยที่เขตอำเภอแก่งคอย จังหวัดสระบุรี เริ่มขึ้นตั้งแต่ พ.ศ. 2532 โดยมีพื้นที่ทั้งหมดรวม 3,364 ไร่ แบ่งเป็นพื้นที่ที่กรมป่าไม้อนุญาตให้จุฬาลงกรณ์มหาวิทยาลัยใช้ประโยชน์ 2,632 ไร่ และพื้นที่ที่มูลนิธินิสิตเก่าจุฬาลงกรณ์มหาวิทยาลัยให้ใช้ประโยชน์ 732 ไร่ โดยมีการแบ่งเขตพื้นที่ออกเป็น 5 เขต ได้แก่ เขตพื้นที่อนุรักษ์ธรรมชาติ เขตศูนย์วิจัยเฉพาะทาง เขตโรงเรียนสาธิตจุฬาลงกรณ์มหาวิทยาลัย-สระบุรี เขตบริการวิชาการและการศึกษา และเขตบริหารจัดการ โดยได้รับความร่วมมือจาก 6 คณะที่จะเข้าไปจัดทำโครงการในเขตพื้นที่ดังกล่าว ได้แก่ คณะเภสัชศาสตร์ คณะวิทยาศาสตร์ คณะสัตวแพทยศาสตร์ คณะสถาปัตยกรรมศาสตร์ คณะครุศาสตร์ และคณะวิศวกรรมศาสตร์
พื้นที่การศึกษาเหล่านี้เป็นเพียงพื้นที่ใช้สนับสนุนการสอนและการวิจัยเท่านั้น มิได้มีสถานะเป็นวิทยาเขต เพราะมหาวิทยาลัยมีนโยบายที่ชัดเจนว่าจะไม่จัดตั้งวิทยาเขต จุฬาลงกรณ์มหาวิทยาลัยต้องเป็นหนึ่งเดียว นอกจากนี้ยังมีพื้นที่ในความดูแลของมหาวิทยาลัยแห่งอื่น เช่น พระตำหนักดาราภิรมย์ อำเภอแม่ริม จังหวัดเชียงใหม่, พระจุฑาธุชราชฐานและพิพิธภัณฑ์ชลทัศนสถาน เกาะสีชัง จังหวัดชลบุรี
สงกรานต์ (แก้ความกำกวม)
สงกรานต์ อาจหมายถึง
ท้อง
ท้อง อาจหมายถึง
กระบี่อมตะ
กระบี่อมตะ เป็นนิยายกำลังภายในขนาดสั้นที่แต่งโดยโกวเล้ง ตีพิมพ์ในปี ค.ศ. 1974 กระบี่อมตะ เป็นตอนแรกของสุดยอดอาวุธทั้งเจ็ด เป็นแนวสืบสวนสอบสวน โดยกล่าวถึงกระบี่อมตะ ที่อยู่ในฝักเก่าของสุดยอดจอมยุทธ์ไป่อี้จิง (แปะเง็กเกีย) ว่าเป็นสุดยอดกระบี่ในบู้ลิ้มยุคนั้น แต่อาวุธร้ายกาจอย่างไร ยังสู้รอยยิ้มของคนไม่ได้
วิงแมน (การบิน)
วิงแมน (Wingman) เป็นศัพท์ทางการบินและการทหาร หมายถึง นักบินที่ขับเครื่องบินลูกฝูง มีหน้าที่สนับสนุนและคุ้มกันเครื่องบินของหัวหน้าฝูง ในการบินเป็นกลุ่ม ทั้งในภารกิจบินลาดตระเวนและทำการรบ
โดยทั่วไป เครื่องบินของวิงแมน จะบินอยู่ด้านข้าง หรือด้านหลัง ของเครื่องหัวหน้าฝูง
ที่ตรงนั้น มีฉันหรือเปล่า
งานสร้าง
โปรเจกต์ภาพยนตร์เรื่อง ที่ตรงนั้น มีฉันหรือเปล่า ของคงเดช จาตุรันต์รัศมี โดยมี โสฬส สุขุม อำนวยการสร้าง ได้รับรางวัล ซีเจ เอ็นเตอร์เทนเมนต์ อะวอร์ด เป็นเงินสดมูลค่า 10,000 ดอลลาร์สหรัฐ เป็น 1 ใน 29 โครงการภาพยนตร์ที่ได้รับคัดเลือกให้เข้าร่วมงานเอเชียน โปรเจกต์ มาร์เก็ต ในเทศกาลภาพยนตร์นานาชาติปูซาน พ.ศ. 2561 ทุนสร้างภาพยนตร์เรื่องนี้อยู่ที่ประมาณ 18 ล้านบาท
ประกาศนักแสดง
วันที่ 23 ตุลาคม พ.ศ. 2561 ในคอนเสิร์ต BNK48 D-DAY Jiradapa Produced Concert ได้มีการประกาศว่าจะมีภาพยนตร์ของวงที่จะฉายกลางปี 2562 ชื่อเรื่องว่า ที่ตรงนั้น มีฉันหรือเปล่า กำกับโดย คงเดช จาตุรันต์รัศมี โดยมี เจนนิษฐ์ โอ่ประเสริฐ และแพรวา สุธรรมพงษ์ แสดงนำ ต่อมาหลังจากนั้นได้มีการเปิดเผยว่าจะมีสมาชิกบางส่วนจากวงบีเอ็นเคโฟร์ตีเอตร่วมแสดงสมทบในภาพยนตร์จำนวน 5 คน ได้แก่ อิสราภา ธวัชภักดี มิลิน ดอกเทียน จิรดาภา อินทจักร สุมิตรา ดวงแก้ว และจิดาภา แช่มช้อย ในวันที่ 21 พฤศจิกายน พ.ศ. 2561 ได้มีการบวงสรวงภาพยนตร์เรื่อง Where We Belong
วันที่ 25 กุมภาพันธ์ พ.ศ. 2562 ในงาน BNK48 We Talk To You ได้มีการประกาศเพิ่มนักแสดงจากวงบีเอ็นเคโฟร์ตีเอตอีก 1 คน คือ พัศชนันท์ เจียจิรโชติ
ดนตรีประกอบภาพยนตร์
ในส่วนของดนตรีประกอบภาพยนตร์ คงเดชได้ทำดนตรีประกอบภาพยนตร์ด้วยตัวเอง และยังชักชวน ธนชัย อุชชิน หรือ ป๊อด โมเดิร์นด็อก มาร่วมทำดนตรีประกอบภาพยนตร์ ซึ่งถือเป็นครั้งแรกของเขาอีกด้วย และแต่งเพลงประกอบภาพยนตร์ ชื่อว่า Let U Go ร่วมกับ เจตมนต์ มละโยธา หรือ เจ ที่เป็นศิลปินเดี่ยวภายใต้ชื่อ "เพนกวินวิลล่า" ด้วย
การประชาสัมพันธ์
วันที่ 24 พฤษภาคม พ.ศ. 2562 ได้ปล่อยตัวอย่างแรกของภาพยนตร์และเปิดเผยชื่อเต็มของภาพยนตร์ ชื่อเรื่องว่า ที่ตรงนั้น มีฉันหรือเปล่า และได้มีการประชาสัมพันธ์ภาพยนตร์เป็นรูปภาพของเบล มีข้อความประกอบในรูปภาพว่า "ด่วนประกาศฝากเลี้ยง 'เบล' ติดต่อ 'ซู' 097-079-6848" ทั้งในเฟซบุ๊กแฟนเพจและทวิตเตอร์ของภาพยนตร์เรื่องนี้ ซึ่งเบอร์โทรศัพท์ที่ปรากฏอยู่ในรูปภาพ คือ เบอร์ของซู เป็นการประชาสัมพันธ์ภาพยนตร์อีกช่องทางหนึ่งที่แปลกใหม่ และได้มีการประชาสัมพันธ์ภาพยนตร์ตามสถานที่ต่าง ๆ เช่น จอโฆษณาของแพลน บี มีเดีย ซึ่งเป็นหุ้นส่วนของบริษัท บีเอ็นเคโฟร์ตีเอต ออฟฟิศ จำกัด รวมทั้งจอโฆษณาที่ศูนย์การค้าเอ็มควอเทียร์ ในวันที่ 30 พฤษภาคม พ.ศ. 2562 ได้ปล่อยตัวอย่างแรกอย่างเป็นทางการในโรงภาพยนตร์ และปล่อยให้ชมตัวอย่างทางออนไลน์ ในวันที่ 1 มิถุนายน พ.ศ. 2562
โรงภาพยนตร์
ในวันที่ 4 มีนาคม พ.ศ. 2564 โรงภาพยนตร์เฮาส์ สามย่าน ศูนย์การค้าสามย่านมิตรทาวน์ ได้นำไปฉายในโรงภาพยนตร์อีกครั้ง หลังจากได้รับรางวัล 6 รางวัล จากรางวัลภาพยนตร์แห่งชาติ สุพรรณหงส์ ครั้งที่ 29
นอกจากนี้ ภาพยนตร์เรื่องนี้ยังได้รับการคัดเลือกให้เข้าฉายในเทศกาลภาพยนตร์นานาชาติในต่างประเทศ ได้แก่
โฮมมีเดีย
จิรัฐ บวรวัฒนะ ประธานเจ้าหน้าที่บริหาร บริษัท บีเอ็นเคโฟร์ตีเอต ออฟฟิศ จำกัด ได้เผยว่า เน็ตฟลิกซ์ ได้ซื้อลิขสิทธิ์ภาพยนตร์เรื่อง ที่ตรงนั้น มีฉันหรือเปล่า ไว้เรียบร้อยแล้ว มีกำหนดการเผยแพร่ ในวันที่ 20 กันยายน พ.ศ. 2562
สิ่งสืบเนื่อง
หลังจากภาพยนตร์ฉายไปได้สักระยะ กระแสตอบรับของภาพยนตร์เป็นไปในทางที่ดี คงเดช จาตุรันต์รัศมี ผู้กำกับภาพยนตร์ จึงเปิดเผยข้อมูลว่า จะมีจักรวาล ซู-เบล ที่ได้มาจากฟุตเทจของภาพยนตร์ที่ไม่ได้ใช้ นำมาตัดต่อใหม่เป็นภาพยนตร์สั้นเพื่อเสริมเรื่องราวในจักรวาลให้แข็งแกร่งมากขึ้น ภาพยนตร์สั้นเรื่องแรกที่ออกมา คือ Me Before We และเรื่องสุดท้าย คือ สตราโตสเฟียร์
Me Before We
Me Before We เป็นภาพยนตร์สั้น เรื่องแรกในจักรวาลของภาพยนตร์หลัก กำกับโดย คงเดช จาตุรันต์รัศมี ผลิตโดย บีเอ็นเคโฟร์ตีเอต ฟิล์ม และซอง ซาวด์ โปรดักชัน นำแสดงโดย แพรวา สุธรรมพงษ์ โดยภาพยนตร์สั้นเรื่องนี้จะดำเนินเรื่องผ่านตัวละครของเบล ว่าด้วยเรื่องราวของเบล ตอนย้ายมาอยู่ที่จังหวัดจันทบุรีช่วงแรก ๆ กับการย้ายไปเรียนที่โรงเรียนใหม่ในจังหวัด และเรื่องราวมิตรภาพของเพื่อน ๆ ในชั้นเรียนรวมถึงเพื่อนสนิทอย่างซู เมื่อสองปีก่อนเหตุการณ์ในภาพยนตร์หลัก โดยภาพยนตร์สั้นเรื่องดังกล่าวกำหนดฉาย ในวันที่ 6 กรกฎาคม พ.ศ. 2562 ทางเฟซบุ๊กแฟนเพจของภาพยนตร์เรื่องนี้ และช่องยูทูบของบีเอ็นเคโฟร์ตีเอต
รายชื่อนักแสดงมีดังนี้
สตราโตสเฟียร์
สตราโตสเฟียร์ เป็นภาพยนตร์สั้น เรื่องสุดท้ายในจักรวาลของภาพยนตร์หลัก กำกับโดย คงเดช จาตุรันต์รัศมี ผลิตโดย บีเอ็นเคโฟร์ตีเอต ฟิล์ม และซอง ซาวด์ โปรดักชัน นำแสดงโดย แพรวา สุธรรมพงษ์ โดยภาพยนตร์สั้นเรื่องนี้จะดำเนินเรื่องผ่านตัวละครของเพื่อนซูและเบล โดยถ่ายทอดออกมาในรูปแบบของสารคดีปลอม เกี่ยวกับการก่อตั้งวงดนตรี "สตราโตสเฟียร์" ของกลุ่มเด็กผู้หญิงในจังหวัดจันทบุรี อันได้แก่ ซู เบล หยก ป่าน แพร จ๊ะเอ๋ และปุก เมื่อสองปีก่อนเหตุการณ์ในภาพยนตร์หลัก และหลังเหตุการณ์ในภาพยนตร์สั้น Me Before We รวมถึงหลังเหตุการณ์ในภาพยนตร์หลัก โดยภาพยนตร์สั้นเรื่องดังกล่าวกำหนดฉาย ในวันที่ 13 กรกฎาคม พ.ศ. 2562 ทางเฟซบุ๊กแฟนเพจของภาพยนตร์เรื่องนี้ และช่องยูทูบของบีเอ็นเคโฟร์ตีเอต ในวันที่ 14 กรกฎาคม พ.ศ. 2562
รายชื่อนักแสดงมีดังนี้
เสมา รัตนมาลัย
เสมา รัตนมาลัย เป็นอดีตรัฐมนตรีว่าการกระทรวงยุติธรรม ในรัฐบาลนายธานินทร์ กรัยวิเชียร เป็นอดีตอธิบดีผู้พิพากษาภาค 1
การทำงาน
เสมา รัตนมาลัย เป็นข้าราชการฝ่ายตุลาการ เคยดำรงตำแหน่งอธิบดีผู้พิพากษาภาค 1 และเคยเป็นอนุกรรมการร่างประมวลจริยธรรมตุลาการ เมื่อปี พ.ศ. 2527
เสมา รัตนมาลัย เคยได้รับแต่งตั้งเป็นรัฐมนตรีว่าการกระทรวงยุติธรรม ในรัฐบาลของนายธานินทร์ กรัยวิเชียร ในปี พ.ศ. 2519 หลังการรัฐประหารของคณะปฏิรูปการปกครองแผ่นดิน นำโดยพลเรือเอก สงัด ชลออยู่ จนถึงเดือนตุลาคม พ.ศ. 2520 ได้ถูกรัฐประหารอีกครั้งโดยพลเรือเอก สงัด ชลออยู่ เช่นเดียวกัน
บราติสลาวา
บราติสลาวา (Bratislava, Pressburg) เป็นเมืองหลวงและเมืองที่ใหญ่ที่สุดของประเทศสโลวาเกีย มีประชากรประมาณ 430,000 คน เป็นเมืองหลวงที่เล็กที่สุดแห่งหนึ่งของทวีปยุโรป บราติสลาวาอยู่ทางตะวันตกเฉียงใต้ของสโลวาเกียครอบครองทั้งสองฝั่งของแม่น้ำดานูบและฝั่งซ้ายของแม่น้ำโมราวา มีพรมแดนติดกับออสเตรียและฮังการี โดยเป็นเมืองหลวงแห่งเดียวในโลกที่มีพรมแดนติดกับสองรัฐเอกราช
ประวัติศาสตร์ของเมืองได้รับอิทธิพลจากผู้คนจากหลายชาติและศาสนา รวมถึงชาวออสเตรีย, ชาวบัลแกเรีย, ชาวโครแอต, ชาวเช็ก, ชาวเยอรมัน ชาวฮังการี, ชาวยิว, ชาวเซิร์บ และชาวสโลวัก เป็นสถานที่จัดพิธีราชาภิเษกและศูนย์นิติบัญญัติและเมืองหลวงของราชอาณาจักรฮังการี ตั้งแต่ปี ค.ศ. 1536 ถึง ค.ศ. 1783 และเป็นบ้านของบุคคลสำคัญทางประวัติศาสตร์หลายคนของสโลวาเกีย, ฮังการี และเยอรมนี
ประวัติศาสตร์
การตั้งถิ่นฐานถาวรในพื้นที่นี้ เท่าที่ทราบกันในปัจจุบัน เริ่มต้นขึ้นมากับ Linear Pottery Culture เมื่อประมาณ 5,000 ปีก่อนคริสตกาลในยุคหินใหม่ จนกระทั่งเมื่อ 200 ปีก่อนคริสตกาล เผ่าพันธุ์ Celtic Boii ได้ตั้งถิ่นฐานขนาดใหญ่แห่งแรกขึ้น ซึ่งเป็นเมืองป้อมปราการที่เรียกว่า Oppidum และยังได้ก่อตั้งโรงกษาปณ์ผลิตเหรียญเงินที่เรียกว่า Biatec พื้นที่นี้อยู่ภายใต้การครอบครองของอาณาจักรโรมันตั้งแต่คริสต์ศตวรรษที่ 1-4 ทางการโรมันได้ใช้พื้นที่นี้สำหรับเพาะปลูกองุ่นและผลิตไวน์ ซึ่งยังคงทำสืบต่อกันมาจนถึงปัจจุบัน
บรรพบุรุษเผ่าพันธุ์สลาฟของชาวสโลวักปัจจุบันเข้ามาถึงพื้นที่นี้เมื่อระหว่างคริสต์ศตวรรษที่ 5-6 ในช่วง Migration Period จนกระทั่งเมื่อครั้งถูกโจมตีโดยชาว Avar เผ่าพันธุ์สลาฟพื้นเมืองได้ต่อต้าน และสถาปนา Samo's Empire (พ.ศ. 1166-1201) ซึ่งเป็น political entity ของชาวสลาฟแห่งแรกเท่าที่ทราบในปัจจุบัน ในคริสต์ศตวรรษที่ 9 ปราสาทต่างๆที่บราติสลาวาและ Devín เป็นศูนย์กลางที่สำคัญของ Principality of Nitra และ  Great Moravia ซึ่งเป็นของชาวสลาฟ การบันทึกข้อความที่กล่าวถึงเมืองนี้เป็นครั้งแรกสืบย้อนไปถึงได้ถึง พ.ศ. 1450 ซึ่งเกี่ยวข้องกับการล่มสลายของ Great Moravia อันเนื่องมาจากการโจมตีของชาวฮังกาเรียน
ในคริสต์ศตวรรษที่ 10 อาณาบริเวณของบราติสลาวา (ต่อมากลายเป็น Pozsony County) ได้กลายเป็นส่วนหนึ่งของฮังการี (เรียกว่า "ราชอาณาจักรฮังการี" ตั้งแต่ พ.ศ. 1543) และกลายเป็นศูนย์กลางทางเศรษฐกิจและการปกครองบนแนวพรมแดนของอาณาจักร ตำแหน่งที่ตั้งที่มีความสำคัญทางยุทธศาสตร์นี้ทำให้เมืองนี้เป็นสถานที่สู้รบอยู่บ่อยครั้ง แต่ก็ทำให้เกิดการพัฒนาทางเศรษฐกิจและเสริมสถานะทางการเมืองให้เข้มแข็งมากขึ้น
ปลาแขยงดาน
ปลาแขยงดาน เป็นสกุลของปลาน้ำจืดสกุลหนึ่ง ใช้ชื่อสกุลว่า Bagrichthys (/บา-กริค-ทีส/) อยู่ในวงศ์ปลากด (Bagridae) อันดับปลาหนัง (Siluformes)
มีลักษณะสำคัญ คือ มีส่วนหัวขนาดเล็ก จะงอยปากเป็นรูปกระสวย ลำตัวแบนข้าง ปากเล็ก รีมฝีปากบนและล่างเป็นจีบ นัยน์ตามีขนาดเล็กมาก ตามีเยื่อหุ้ม หนวดค่อนข้างเล็กสั้นมี 4 คู่ แบ่งเป็นที่จมูก 1 คู่, ริมฝีปากบน 1 คู่, ริมฝีปากล่าง 1 คู่, และคาง 1 คู่สันหลังโค้ง ครีบหลังมีก้านครีบเดี่ยว 1 ก้านเป็นซี่แข็งขอบจักเป็นฟันเลื่อย ซึ่งตั้งตรงเห็นได้ชัดเจน ในบางชนิดจะยาวจนแลดูเด่น มีก้านครีบแขนง 5-6 ก้าน ครีบก้นมีก้านครีบเดี่ยว 2-3 ก้าน และก้านครีบแขนง 5-6 ก้าน ครีบอกมีก้านครีบเดี่ยว 1 ก้านที่แข็งและหยักเป็นฟันเลื่อยปลายแหลม ครีบท้องสั้น ครีบไขมันมีฐานยาวด้านหน้าจรดฐานครีบหลังและปลายจรดโคนครีบหาง ครีบหางเว้าลึก เป็นสกุลที่มีความคล้ายคลึงกับสกุล Bagroides และทั้ง 2 สกุลนี้ก็มีความเกี่ยวข้องอย่างใกล้ชิดกับสกุล Leiocassis ซึ่งเป็นปลาแขยงหรือปลากดที่มีขนาดเล็ก
จัดเป็นปลาขนาดกลาง โตเต็มที่ประมาณ 1 ฟุต มีสีลำตัวเป็นสีม่วงคล้ำเกือบดำ ส่วนท้องสีขาว ในปลาวัยอ่อนอาจมีสีลำตัวเป็นลวดลายเหมือนลายพรางทหาร เป็นปลาที่หากินในเวลากลางคืน พบกระจายพันธุ์ในประเทศไทย, แม่น้ำโขง จนถึงอินโดนีเซีย แต่ไม่พบในแม่น้ำสาละวิน
เป็นปลาที่นิยมบริโภคกัน และเลี้ยงเป็นปลาสวยงาม
เจ้าชายอัลเบิร์ต พระราชสวามี
ภายหลังจากการสวรรคตของสมเด็จพระราชินีนาถวิกตอเรียในปีค.ศ. 1901 พระราชโอรสก็ขึ้นครองราชย์ต่อเป็นพระเจ้าเอ็ดเวิร์ดที่ 7 โดยทรงเลือกที่จะใช้ชื่อราชวงศ์ตามฝ่ายพระบิดาคือราชวงศ์ซัคเซิน-โคบวร์ค-ซาลเฟลด์
ชีวิตในวัยเยาว์
เจ้าชายอัลเบิร์ตประสูติ ณ ปราสาทโรเซอเนา ใกล้กับเมืองโคบวร์ค (เมื่อก่อนอยู่ในดัชชีซัคเซินและปัจจุบันอยู่ในรัฐบาวาเรีย ประเทศเยอรมนี) โดยเป็นพระโอรสพระองค์ที่สองของแอนสท์ที่ 1 ดยุกแห่งซัคเซิน-โคบวร์คและโกทา กับพระชายาองค์แรกคือ เจ้าหญิงลูอีเซอแห่งซัคเซิน-โกทา-อัลเทินบวร์ค ในขณะที่เจ้าหญิงวิกตอเรียแห่งซัคเซิน-โคบวร์ค-ซาลเฟลด์ พระปิตุจฉาของเจ้าชายทรงอภิเษกสมรสกับเจ้าชายเอ็ดเวิร์ด ออกัสตัส ดยุกแห่งเคนต์ พระราชโอรสองค์ที่สี่ของพระเจ้าจอร์จที่ 3 แห่งสหราชอาณาจักร พระองค์เป็นพระชนนีในสมเด็จพระราชินีนาถวิกตอเรีย ดังนั้นเจ้าชายอัลเบิร์ตและพระชายาในอนาคตจึงเป็นพระญาติชั้นที่หนึ่งและประสูติในปีเดียวกัน
อภิเษกสมรส
ความคิดในเรื่องการอภิเษกสมรสระหว่างเจ้าชายอัลเบิร์ตกับเจ้าหญิงวิกตอเรีย พระญาติได้อยู่ในใจของพระเจ้าเลออปอลที่ 1 แห่งเบลเยียม พระราชมาตุลาของทั้งสองพระองค์ และดัชเชสแห่งเคนต์ พระชนนีของเจ้าหญิงวิกตอเรีย (พระเชษฐภคินีในกษัตริย์เลโอโพลด์) ในเดือนพฤษภาคม ค.ศ. 1836 ดยุกแห่งซัคเซิน-โคบวร์คและโกทาพร้อมกับพระโอรสทั้งสองพระองค์เสด็จเยือนยังพระราชวังเคนซิงตัน ที่ซึ่งเจ้าหญิงวิกตอเรียแห่งเคนต์ (พระอิสริยยศขณะนั้น) ประทับอยู่ เพื่อการพบปะกับพระองค์
การเสด็จมาเยือนในครั้งนี้สร้างความไม่พอพระทัยแก่พระเจ้าวิลเลียมที่ 4 พระราชปิตุลาของเจ้าหญิงวิกตอเรีย ที่ไม่ทรงเห็นด้วยกับการเลือกคู่ของรัชทายาท และโปรดเจ้าชายอเล็กซานเดอร์ พระราชโอรสพระองค์ที่สองในพระเจ้าวิลเลิมที่ 2 แห่งเนเธอร์แลนด์
เดือนตุลาคม ปี 1839 หลังจากที่สมเด็จพระราชินีนาถวิกตอเรียครองราชย์แล้วได้ 2 ปีเศษ เจ้าชายอัลเบิร์ต พร้อมด้วยพระเชษฐา เจ้าชายแอนสท์ เสด็จเยือนอังกฤษอีกครั้งเพื่อตกลงครั้งสุดท้าย ทั้ง 2 พระองค์ทรงหมั้นกันเมื่อวันที่ 15 ตุลาคม ค.ศ. 1839 สมเด็จพระราชินีนาถทรงร่างพระราชสาสน์แสดงพระราชประสงค์จะเสกสมรสถึงสภาเมื่อวันที่ 23 พฤศจิกายน ปีเดียวกันนั้น และในวันที่ 10 กุมภาพันธ์ ค.ศ. 1840 ทั้งสองก็เข้าพระราชพิธีอภิเษกสมรส ที่พระราชวังเซ้นท์เจมส์ ก่อนวันพระราชพิธี 4 วัน สมเด็จพระราชินีนาถมีพระบรมราชโองการสถาปนาพระคู่หมั้นให้ดำรงพระอิสริยยศเป็นเจ้าชายแห่งสหราชอาณาจักร พร้อมทั้งทรงแต่งตั้งเป็นอภิรัฐมนตรีสภา อย่างไรก็ตามนายกรัฐมนตรีอังกฤษในขณะนั้น (ลอร์ดเมาเบิร์น) คัดค้านพระราชดำริที่จะพระราชทานพระอิสริยยศ สมเด็จพระราชาราชสวามี (King consort)
แต่ส่วนพระองค์เจ้าชายอัลเบิร์ตแล้ว พระองค์ไม่ทรงพระราชประสงค์พระอิสริยยศของทางฝั่งอังกฤษเลย เจ้าชายอัลเบิร์ตทรงบันทึกไว้ว่า "เหมือนกับเป็นการก้าวถอยหลัง สำหรับการเป็นเพียงดยุกแห่งซัคเซิน เรารู้สึกว่าตัวเราเองสูงส่งกว่าดยุกแห่งยอร์ก หรือดยุกแห่งเคนต์มากนัก พระอิสริยยศของพระองค์ในประเทศอังกฤษ รวมทั้งเครือจักรภพอื่นๆ (ตามพระบรมราชโองการของสมเด็จพระราชินีนาถวิกตอเรีย ลงวันที่ 6 กุมภาพันธ์ ค.ศ. 1840 สถาปนาพระองค์ให้ทรงเป็นเพียง) เจ้าชายอัลเบิร์ต (HRH the Prince Albert) เท่านั้น จนกระทั่งอีก 17 ปีต่อมาพระองค์จึงทรงได้รับการพระราชทานสถาปนาเป็น เจ้าชายพระราชสวามี (the Prince consort) แต่ตลอดชั่วพระชนม์ชีพนั้น พระองค์ทรงเป็นที่รู้จักในพระราชสมัญญาเจ้าชายพระราชสวามี ตลอดอยู่แล้ว
ส่วนเกี่ยวข้อง
เจ้าชายอัลเบิร์ตเป็นที่รู้จักกันดีในพระราชสมัญญา "เสด็จตาแห่งยุโรป" (Grandfather of Europe) จากการเสกสมรสกับสมเด็จพระราชินีนาถวิกตอเรีย พระองค์มีพระเจ้าลูกเธอ 9 พระองค์ และมีพระเจ้าหลานเธอ 42 พระองค์ ซึ่งบางพระองค์ได้เสด็จขึ้นเถลิงราชย์เช่น พระเจ้าจอร์จที่ 5 แห่งสหราชอาณาจักร, จักรพรรดิวิลเฮล์มที่ 2 แห่งเยอรมนี, สมเด็จพระราชาธิบดีโอลาฟที่ 5 แห่งนอร์เวย์, สมเด็จพระราชาธิบดีคาโรลที่ 2 แห่งโรมาเนีย, สมเด็จพระราชาธิบดีจอร์จที่ 2 แห่งกรีซ, สมเด็จพระราชาธิบดีอเล็กซานเดอร์ที่ 1 แห่งกรีซ, สมเด็จพระเจ้าพอลที่ 1 แห่งกรีซ, เจ้าชายวอลดิเมอร์ ซึ่งเป็นรัชทายาทผู้จะสืบราชบัลลังก์รัสเซีย, สมเด็จพระราชินีโซเฟียแห่งกรีก, สมเด็จพระราชินีม็อดแห่งนอร์เวย์, สมเด็จพระจักรพรรดินีอเล็กซานดราแห่งรัสเซีย, สมเด็จพระราชินีมารีแห่งโรมาเนีย และสมเด็จพระราชินีวิกตอเรียแห่งสเปน
พระราชนัดดาของพระราชนัดดาของพระองค์คือพระเจ้าแผ่นดินประเทศยุโรปทุกพระองค์ในปัจจุบัน (ยกเว้นสมเด็จพระราชินีนาถเบียทริกซ์แห่งเนเธอร์แลนด์) คือสมเด็จพระราชินีนาถเอลิซาเบธที่ 2 แห่งสหราชอาณาจักร, สมเด็จพระราชินีนาถมาร์เกรเธอที่ 2 แห่งเดนมาร์ก, สมเด็จพระราชาธิบดีคาร์ลที่ 16 กุสตาฟแห่งสวีเดน, สมเด็จพระราชาธิบดีฆวน การ์โลสที่ 1 แห่งสเปน, สมเด็จพระราชาธิบดีคอนสแตนตินที่ 2 แห่งกรีซ นอกจากนี้ยังรวมถึงสมเด็จพระราชินีแอนน์-มารีแห่งกรีซ และเจ้าชายฟิลิป ดยุกแห่งเอดินบะระ ด้วย
ในประเทศไทย
พระเจ้าวรวงศ์เธอ พระองค์เจ้าวิภาวดีรังสิต ทรงพระนิพนธ์พระราชประวัติสมเด็จพระราชินีนาถวิกตอเรีย และเจ้าชายอัลเบิร์ต ไว้ในแบบนวนิยายอิงประวัติศาสตร์เรื่อง "พระราชินีนาถวิคตอเรีย" (สะกดตามที่ทรงใช้)
วัดราษฎร์ศรัทธาทำ (จังหวัดปทุมธานี)
วัดราษฎร์ศรัทธาทำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางหลวง อำเภอเมืองปทุมธานี จังหวัดปทุมธานี มีที่ดินที่ตั้งวัด 44 ไร่ 2 งาน 71 ตารางวา
วัดราษฎร์ศรัทธาทำสร้างขึ้นเมื่อ พ.ศ. 2441 โดยมีนางแปะ ทองคำ เป็นผู้ถวายที่ดินและดำเนินการสร้างวัดได้นามว่า "วัดราษฎร์ศรัทธาทำ" ชาวบ้านนิยมเรียกกันว่า วัดศาลาลอย ในปี พ.ศ. 2500 นางเฟื่องฟ้า วิรยางกูร ได้ถวายที่ดินให้เป็นที่สร้างโรงเรียนประชาบาล วัดได้รับพระราชทานวิสุงคามสีมา เมื่อวันที่ 11 กรกฎาคม พ.ศ. 2471 เขตวิสุงคามสีมากว้าง 30 เมตร ยาว 40 เมตร และได้ดำเนินการผูกพัทธสีมาไปเป็นที่เรียบร้อยแล้ว เมื่อปี พ.ศ. 2482
พื้นที่ตั้งวัดเป็นที่ราบลุ่มรูปสี่เหลี่ยมผืนผ้า ถูกน้ำท่วมในหน้าน้ำหลากมา ภายในวัดมีเสนาสนะ ได้แก่ อุโบสถกว้าง 8 เมตร ยาว 18 เมตร สร้างเมื่อ พ.ศ. 2500 กุฏิสงฆ์จำนวน 9 หลัง ส่วนมากเป็นอาคารไม้ทรงไทย หอสวดมนต์สร้างเมื่อ พ.ศ. 2482 ศาลาการเปรียญสร้างเมื่อ พ.ศ. 2512 ปูชนียวัตถุที่สำคัญ คือ หลวงพ่อวัดตีนเลน หน้าตักกว้าง 80 เซนติเมตร
วัวลาน
ประวัติ
การปลูกข้าวอาชีพหลักของคนไทยส่วนใหญ่ และชาวนาไทยก็ได้อาศัยแรงงานจากวัวไถคราด และงานอื่นๆ นอกผืนนา เช่น งานนวดข้าว ทำนาโดยใช้แรงงานจากวัว มานานถึงประมาณ 5,000 ปี เพราะวัวเป็นสัตว์ที่มีรูปร่างใหญ่ มีแรงมาก เชื่อง ฝึกง่าย และกินหญ้าและฟาง วัวที่ใช้งานส่วนใหญ่ จะเป็นวัวตัวผู้ที่ตอนแล้ว ส่วนวัวตัวเมียเลี้ยงไว้ขยายพันธุ์แล้วขายหารายได้ การใช้งานวัวของชาวนา วัวคู่หนึ่งสามารถไถนาได้เนื้อที่ ประมาณ 20 ไร่
การเล่นวัวลาน ได้มีวิวัฒนาการมาจากการใช้วัวนวดข้าว เพราะลักษณะลานนวดข้าวเป็นวงกลมเป็นดินเหนียวที่อัดแน่นเป็นพื้นเรียบ แล้วส่วนใหญ่ชาวนาจะทาพื้นด้วยมูลวัวอีกทีหนึ่ง วิธีการนวดข้าวนั้น ชาวนาจะแยกเมล็ดข้าวออกจากรวงหลังจากเกี่ยวข้าวแล้ว โดยใช้แรงวัวมาช่วยนวดข้าว ชาวนาจะผูกวัวเรียงเป็นแถวหน้ากระดานไว้กับเสากลางลานบ้าน วัวที่อยู่ใกล้จุดศูนย์กลาง ไม่ต้องใช้กำลังและฝีเท้ามาก เพราะอยู่ในช่วงหมุนรอบสั้นวนเป็นรอบ ๆ ไปเรื่อย ๆ จนกว่าข้าวจะหลุดออกจากรวงข้าวหมด  แต่วัวตัวที่อยู่นอกสุดอยู่ห่างจากจุดศูนย์กลาง ระยะทางที่ต้องหมุนจะยาวกว่า   จึงต้องเลือกวัวตัวที่มีกำลังและฝีเท้าดีด้วยเหตุนี้  วัวหมุนรอบและเหยียบย่ำจนเมล็ดข้าวเปลือกหลุดออกจากรวงข้าว เมล็ดข้าวเปลือก วัวหมุนรอบและเหยียบย่ำจนเมล็ดข้าวเปลือกหลุดออกจากรวงข้าว เมล็ดข้าวเปลือกจะหล่นบนพื้นลานที่ปราบไว้ดีแล้ว   การนวดข้าวจึงเกิดการละเล่นพื้นบ้านวัวลาน
วัวลานในปัจจุบัน
การวัวลานในปัจจุบันนิยมเล่นในงานวัด เพื่อหารายได้ให้ทางวัด และในท้องนา จะเริ่มเล่นกันประมาณเวลา 21:00 - 8:00 น. วัวทั้งหมดจะวิ่งเป็นวงกลมรอบๆ ลานซึ่งมีเสาอยู่ตรงกลาง จะมีสองกลุ่ม ทั้งหมดมี 19 ตัว เรียกว่า วัวนอก กับ วัวคาน ซึ่งเป็น วัวที่มาร่วมเล่นด้วยโดยไม่แข่งขัน โดยที่วัวตัวในสุดจะเป็นวัวที่ตัวใหญ่ที่สุด และขนาดตัวของวัวก็จะมีขนาดเล็กลงเรื่อย ๆ
วัวคานจะมี 18 ตัว (ตัวที่ 18 เรียกว่า วัวรอง) นำวัวคาน 18 ตัว มาผูก แล้วก็จะมีการต่อรองราคา (เพราะความเห็นไม่ตรงกัน)ของผู้ชมและเจ้าของ เมื่อการต่อรองเสร็จสิ้น ก็จะ นำวัวนอก (ตัวที่ 19) มาผูกวิ่งเป็นวงนอกสุด (ซึ่งมีระยะการวิ่งไกลมาก) หลังจากนั้นก็ปล่อยให้มันวิ่ง แล้วก็ใช้เหล็กแหลมแทงมันเพื่อกระตุ้นพลัง การแพ้ชนะคือ เช่น วัวนอกหมดแรง หรือ วัวคานเชือกหลุด หรือวัวรองโดนวัวนอกแซงแล้วเบียดเข้ามาข้างในแทนตำแหน่งที่ 18
การเตรียมความพร้อมของวัว
เจ้าของวัวจะนำวัวของตนเอวมารวมกันแล้วต้อนขึ้นรถยนต์ ซึ่งเป็นรถบรรทุก จะบรรทุกวัวไปยังสถานที่เล่นวัวลานตามที่นัดหมาย ซึ่งเรียกกันว่า "ลานวัว" ระหว่างทางก็จะมีการโห่ร้องอย่างสนุกสาน เพื่อให้เกิดความครึกครื้น วัวอยู่ตรงกลางรถ คนจะอยู่ที่ท้ายรถ และด้านบนของหัวรถ เมื่อไปถึงลานวัวเป็นเวลาที่พลบค่ำ เจ้าของวัวจะนำวัวลงจากรถบรรทุกนำไปผูกไว้ยัง "ราวผูกวัว" ซึ่งเป็นสถานที่ที่ผู้จัดให้มีการเล่นวัวลานเป็นผู้จัดเตรียมไว้ ซึ่งก็จะอยู่ติดกับ "ลานวัว"
สถานที่เล่นวัวลาน
สถานที่เล่นวัวลาน คือ ผืนนาที่ร้าง ไม่มีการทำนา หรือลานที่ว่างโล่ง เนื้อที่ประมาณ 350 – 400 เมตร  จุดศูนย์กลางที่ให้วัววิ่งจะมีเสา ซึ่งเป็นหลักให้วัววิ่ง เรียกว่า "เสาเกียรติ"
จอลลิบี
จอลลิบี (อักษรโรมัน: Jollibee) เป็นเชนร้านอาหารจานด่วนสัญชาติฟิลิปปินส์ ของบริษัทจอลลิยีฟู้ดส์คอร์เปอเรชั่น (JFC) ข้อมูลจากเดือนธันวาคม 2021 ระบุว่า JFC มีหน้ารัานจอลลิบีรวม 1,500 สาขาทั่วโลก ในเอเชียอาคเนย์, ตะวันออกกลาง, ฮ่องกงกับมาเก๊า, อเมริกาเหนือ และยุโรป
ประวัติศาสตร์
ในปี 1975 ทอนี ทัน คักเตียง (Tony Tan Caktiong) และครอบครัว ได้เปิดร้านไอศกรีมแฟรนไชส์ของแมกโนเลียในย่าน Cubao ของนครเกซอน ต่อมาร้านไอศกรีมสาขานี้เริ่มให้บริการอาหารจานร้อนและแซนด์วิชตามคำขอของลูกค้า และต่อมารายการอาหารเหล่านี้กลายเป็นที่นิยมกว่าไอศกรีม ครอบครัวจึงตัดสินใจเปลี่ยนร้านเป็นร้านอาหารจานด่วน ซึ่งกลายมาเป็นร้านสาขาแรกของจอลลิบีในปี 1978 ที่ปรึกษาด้านการบริหาร Manuel C. Lumba เป็นผู้แนะนำให้ครอบครัวเปลี่ยนแผนการดำเนินธุรกิจในครั้งนี้ โดยชื่อแรกเริ่มของร้านคือ "Jolibe" และต่อมาจึงเปลี่ยนเป็น "Jollibee"
ส่วนบริษัทที่ตั้งขึ้นเพื่อบริหารร้านอาหารในชื่อ Jollibee Foods Corporation ตั้งขึ้นในเดือนมกราคม 1978 ในสิ้นปีเดียวกันนั้น จอลลิบีได้เปิดสาขาใหม่รวมเจ็ดสาขาในนครมะนิลา และสาขาแฟรนไชส์แรกของจอลลิบีเปิดที่ซานตาครูซ มะนิลา ในปี 1979
ผลิตภัณฑ์
ผลิตภัณฑ์อาหารของจอลลิบีได้รับอิทธิพลจากอาหารจานด่วนแบบอเมริกัน เช่นเดียวกับอาหารแบบฟิลิปปินส์
ในบรรดาสินค้าขายดีที่สุดของจอลลิบีคือ ยัมเบอร์เกอร์ (Yumburger) ซึ่งมีมาตั้งแต่ช่วงปีแรกของร้าน, ชิกเก้นจอย (Chickenjoy) จานไก่ทอดที่เริ่มขายมาตั้งแต่ทศวรรษ 1980 ทั้งรสดั้งเดิมและรสเผ็ด และ จอลลิสปาเกตตี (Jolly Spaghetti) ซึ่งเป็นสปาเกตตีหวานแบบฟิลิปปินส์
นอกประเทศฟิลิปปินส์ ยังมีผลิตภัณฑ์ที่ปรับให้เข้ากับท้องถิ่นเพิ่มเข้ามาในบางประเทศ เช่น ไก่ผัดพริกในเวียดนาม หรือ นาซีเลอมัก ในบรูไน
แฟรีส์แวร์บูทส์
แฟรีส์แวร์บูทส์ (Fairies Wear Boots) เป็นซิงเกิลของวง เฮฟวีเมทัล Black Sabbath จากอัลบั้ม Paranoid ในปี 1970 นอกจากนั้นเพลงนี้ยังถูกบันทึกลงอัลบั้มรวมเพลง Black Box: The Complete Original Black Sabbath (1970-1978) Tony Iommi บอกว่าเพลงนี้แต่งจากเหตุการณ์ที่ "Geezer และ Ozzy กำลังสูบบุหรี่อยู่นั้นพวกเขาเห็นนางฟ้าในสวนสาธารณะกำลังสวมรองเท้า
พระราชญาณวิสุทธิโสภณ (ท่อน ญาณธโร)
พระราชญาณวิสุทธิโสภณ หรือ หลวงปู่ท่อน ญาณธโร เป็นพระราชาคณะชั้นราช ฝ่ายวิปัสสนาธุระ สังกัดคณะสงฆ์ธรรมยุติกนิกาย เจ้าอาวาสวัดศรีอภัยวัน ตำบลนาอ้อ อำเภอเมืองเลย จังหวัดเลย
ชาติกำเนิด
หลวงปู่ท่อน ญาณธโร ชื่อเดิมว่า ท่อน ประเสริฐพงศ์ เกิดเมื่อวันที่ 3 พฤษภาคม พ.ศ. 2471 ณ บ้านหินขาว ตำบลสาวะถี อำเภอเมืองขอนแก่น จังหวัดขอนแก่น ตรงกับวันพฤหัสบดี ขึ้น 15 ค่ำ เดือน 6 ปีมะโรง บิดา-มารดาชื่อ นายแจ่ม และนางทา ประเสริฐพงศ์ มีพี่น้องร่วมกันทั้งหมด 19 คน ท่านบุตรคนที่ 6
การอุปสมบทและศึกษาธรรม
หลวงปู่ท่อน อุปสมบทมื่อวันที่ 7 มิถุนายน พ.ศ. 2491 ณ วัดศรีจันทร์ อำเภอเมืองขอนแก่น จังหวัดขอนแก่น โดยมีพระเทพบัณฑิต (มหาอินทร์ ถิรเสวี สินโพธิ์ ป.ธ.5) เมื่อครั้งดำรงสมณศักดิ์ที่พระพิศาลสารคุณ วัดศรีจันทร์ เป็นพระอุปัชฌาย์ พระครูคัมภีรนิเทศเป็นพระกรรมวาจาจารย์ และพระมหาสุพจน์ อุตฺตโม เป็นพระอนุสาวนาจารย์ ภายหลังการบวช ท่านได้เดินทางมาศึกษาวิปัสสนากรรมฐานกับหลวงปู่คำดี ปภาโส ณ วัดป่าชัยวัน โดยหลวงปู่คำดีเป็นอาจารย์กัมมัฏฐาน คอยสอนให้ทำภาวนา นั่งสมาธิกัมมัฏฐาน เน้นเรื่องสติ สมาธิ และปัญญา ระยะเวลาผ่านไปนานพอสมควร ท่านได้ช่วยครูบาอาจารย์แบ่งเบาภาระในการสอนคนที่จะมาบวช ด้วยการสอนขานนาค เป็นต้น ครั้นถึงช่วงออกพรรษา ได้เป็นหัวหน้าออกเดินธุดงค์เข้าป่าเป็นกิจวัตรและได้ช่วยหลวงปู่คำดีสร้างวัดถ้ำผาปู่ จวบจนหลวงปู่คำดีมรณภาพ
ปัจฉิมวัย
หลวงปู่ท่อน ญาณธโร ท่านพักรักษาอาการอาพาธอยู่ที่ วัดป่ามณีกาญจน์ ตำบลศาลากลาง อำเภอบางกรวย จังหวัดนนทบุรี
มรณภาพ
หลวงปู่ท่อน ญาณธโร ได้ละสังขารอย่างสงบ ในวันเสาร์ที่ 7 เมษายน พ.ศ. 2561 เวลา 16.46 น. ณ โรงพยาบาลวิชัยยุทธ กรุงเทพมหานคร พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จไปในการพระราชทานเพลิงศพเมื่อวันเสาร์ที่ 26 มกราคม พ.ศ. 2562 ณ เมรุชั่วคราว วัดศรีอภัยวัน อำเภอเมืองเลย จังหวัดเลย
สถาบันวอลล์สตรีท
สถาบันวอลล์สตรีท (Wall Street Institute) คือ โรงเรียนสอนภาษาอังกฤษในฐานะภาษาที่สองของชาวต่างชาติ สำหรับผู้ใหญ่และลูกค้าทั่วโลก สถาบันก่อตั้งใน ค.ศ. 1972 ในประเทศอิตาลี โดยชาวอิตาลีนามว่า Luigi Tiziano Peccenini บริษัทมีศิษย์เก่ามากกว่า 3 ล้านคนทั่วโลก และการลงทะเบียนในปัจจุบันถึง 190,000 คน การใช้รูปแบบแฟรนไชน์ของบริษัทจึงมีการดำเนินการกว่า 450 ศูนย์ใน 28 ประเทศในทวีปอเมริกาเหนือ เอเชียตะวันออก ยุโรป ลาตินอเมริกา และตะวันออกกลาง สำนักงานนานาชาติตั้งอยู่ในเมืองบัลติมอร์ รัฐแมรีแลนด์ สหรัฐอเมริกา เมืองบาร์เซโลนาของสเปน และลักเซมเบิร์ก
ใน ค.ศ. 2013 สถาบันวอลล์สตรีทมีการเปลี่ยนแปลงแบรนด์ ชื่อ และเอกลักษณ์ ปัจจุบันบริษัทดำเนินการภายใต้ชื่อ วอลสตรีทอิงลิช (Wall Street English)
กรมยุโรป
กรมยุโรป (Department of European Affairs) กระทรวงการต่างประเทศ มีภารกิจเกี่ยวกับการเสนอแนะนโยบายและดำเนินการเกี่ยวกับความสัมพันธ์ ทวิภาคีและพหุภาคีกับประเทศ กลุ่มประเทศในภูมิภาคยุโรป และ องค์การระหว่างประเทศของภูมิภาคยุโรป โดยการวิเคราะห์และประเมินสถานการณ์ทุกด้านในภูมิภาคยุโรปเพื่อเสริมสร้าง ความร่วมมือทวิภาคีและพหุภาคี และปกป้องรักษาผลประโยชน์แห่งชาติ
สถาบันวอลล์สตรีท
วอลสตรีทอิงลิชผสมวิธีการเรียนรู้ ซึ่งสร้างสรรค์โดย Luigi Tiziano Peccenini และ Luciano Biondo รวมกับวิธีการศึกษาที่แตกต่างกันในการได้รับภาษาแบบวงจรการเรียนรู้ วิธีการเรียนรู้ผสมรวมถึงการศึกษาด้วยตนเอง ห้องเรียนเล็กๆ และฝึกฝนเวลา นักเรียนฟัง อ่าน เขียน พูด และฝึกฝนภาษาอังกฤษเพื่อที่จะได้เข้าใจภาษาอย่างลึกซึ้ง วอลสตรีทอิงลิชเปิดการสอนมาแล้วกว่า 40 ปี หลักสูตรเหล่านี้ได้รับการสนับสนุนจากหนังสือรับรองขอบข่ายงานยุโรปทั่วไปสำหรับภาษา (Common European Framework Reference for Languages : CEFR) ตามที่ได้รับการรับรองและการสนับสนุนจากมหาวิทยาลัยเคมบริดจ์ วอลสตรีทอิงลิชมีรายได้โดยบริษัท Pearson PLC บริษัทในเครือหนึ่งของ The Carlyle Group และ Citi Private Equity เป็นจำนวน 92 ล้านดอลล่าร์สหรัฐใน ค.ศ. 2010 บริษัท Pearson มีพนักงาน 37,000 คน โดยมีฐานมากกว่า 60 ประเทศทั่วโลก
วอลล์สตรีทในประเทศไทย
ในประเทศไทย วอลสตรีทอิงลิชเปิดสาขาแรกที่สีลม กรุงเทพมหานครในเดือนกรกฎาคม ค.ศ. 2003 และมีศูนย์ที่สุขุมวิท ลาดพร้าว สยาม และปิ่นเกล้าตามมา สาขาสุขุมวิทถูกย้ายไปที่ซีคอนสแควร์ใน ค.ศ. 2008 สาขาแฟชั่น ไอส์แลนด์เปิดในเดือนมกราคม ค.ศ. 2011 และสาขาฟิวเจอร์พาร์ค รังสิตเปิดในเดือนมีนาคม ค.ศ. 2011 สาขาเมกาบางนาและเซ็นทรัลเวิลด์เปิดใน ค.ศ. 2012 นอกจากนี้ยังมีสาขาร่วมอีก 8 แห่ง ที่ตั้งอยู่ภายในของสำนักงานบริษัทใหญ่ๆ เช่น ทีโอที เคพีเอ็มจี และเอสซีบี เป็นต้น
การเรียนการสอนของ สถาบัน Wall Street English
-MULTIMETHOD
การเรียนการสอนแบบ MULTIMETHOD ของสถาบัน วอลสตรีท คือการบูรณาการนำเอาลักษณะการเรียนแบบผสมผสานระหว่างสื่อการสอนที่ทันสมัยและการเรียนแบบปกติที่นักเรียนสามารถนำการเรียนรู้ด้วยตนเองไปพัฒนาทักษะภาษาอังกฤษของตนได้อย่างมีประสิทธิภาพ ทำให้นักเรียนสามารถเรียน Wall Street ที่บ้าน ได้ตามแนวคิด Wall Street anytime ซึ่งมีองค์ประกอบของการเรียนรู้ดังนี้
คู่มือนักเรียนที่สามารถให้นักเรียนกลับไปเรียนรู้ด้วยตนเองได้ตลอด ชั้นเรียนที่ให้ผู้เรียนได้ฝึกทักษะกับเจ้าของภาษาที่เป็นอาจารย์ที่ผ่านการรับรองคุณสมบัติการสอนของสถาบัน เป็นกิจกรรมประจำเดือนของสถาบันวอลล์สตรีท สาขาทุกสาขาของวอลล์สตรีทในประเทศไทยจะจัดกิจกรรม Social Club เป็นประจำทุกเดือนเพื่อให้นักเรียนเข้า มามีส่วนร่วมในการฝึกภาษาอังกฤษ
ระดับในการเรียนที่สถาบันสอนภาษาอังกฤษ Wall Street
คอร์สเรียนภาษาอังกฤษระดับพื้นฐานจนถึงระดับสูง ที่วอลสตรีทนั้น มีทั้งหมด 20 ขั้น  ซึ่งในแต่ละระดับจะช่วยเสริมสร้างทักษะภาษาอังกฤษ ไม่ว่าจะเป็นการ ฟัง พูด อ่านและเขียน ด้วยระบบ MULTIMETHOD® ผู้เรียนจะได้เรียนรู้จากสถานการณ์จำลอง เหตุการณ์จริงที่พบได้ในชีวิตประจำวันโดยระบบการเรียนดังกล่าวนั้น Wall Street สาขาทุกสาขาก็จะใช้หลักการเดียวกัน ซึ่งประกอบไปด้วย 7 ระดับ (Stage) 20 ขั้น (Level) ดังนี้ เป็นระดับเริ่มแรก  ซึ่งในระดับนี้จะเทียบเท่ากับผู้เรียนภาษาอังกฤษของ Common European Framework Certification (CEFR) ระดับ A1 ซึ่งในระดับนี้ สถาบันวอลสตรีทจะแนะนำหลักสูตรของผู้เรียนในขั้นต้น คือการเรียนรู้การแนะนำตัว การสนทนาทั้งในระดับทางการและไม่เป็นทางการ รวมถึงการสื่อสารทั่วไปทั้งในชีวิตประจำวันและทางโทรศัพท์ ระดับที่สองของการเรียนภาษาอังกฤษที่สถาบัน Wall Street English นั้น จะเทียบเท่ากับระดับของ CEFR A2-B1 ซึ่งในระดับนี้สถาบันวอลสตรีท จะเน้นการสอนให้ผู้เรียนมีทักษะการใช้คำสุภาพในการถามเส้นทางและการพูดคุยทางโทรศัพท์ในเชิงชีวิตประจำวันและธุรกิจไปจนถึงการนำเสนองาน สำหรับระดับที่สามของการเรียน Wall Street นั้น จะมุ่งเน้นหลักสูตรในการเรียนภาษาอังกฤษเพื่อพัฒนาทักษะในการใช้ภาษาอังกฤษเพื่อการสื่อสารธุรกิจ เช่นการพูดภาษาอังกฤษในที่ทำงานแบบคล่องแคล่ว การอ่านจับใจความสื่อสิ่งพิมพ์ออนไลน์ เอกสารเชิงเทคนิคและการเขียนรายงานภาษาอังกฤษแบบต่างๆ นอกจากนี้ยังรวมถึงเรียนสัมภาษณ์งานเป็นภาษาอังกฤษและการนำเสนองานภาษาอังกฤษอีกด้วย สำหรับระดับ Threshold ของการเรียนที่สถาบันวอลสตรีท อิงลิช จะเน้นให้ผู้เรียนสามารถใช้ภาษาอังกฤษในบริบทที่เป็นการใช้ภาษาอังกฤษขั้นสูง ซึ่งจะทำให้ผู้เรียนสามารถใช้ภาษาอังกฤษในบริบทที่ซับซ้อนมากยิ่งขึ้นและนอกเหนือจากนี้ ผู้เรียนยังสามารถเข้าใจความแตกต่างระหว่างวัฒนธรรมของการสื่อสารกับผู้คนที่ใช้ภาษาอังกฤษได้เป็นอย่างดี เป็นระดับของการเรียนที่สูงขึ้นกว่าระดับ Threshold ซึ่งส่วนใหญ่จะใช้ในรูปแบบของการใช้ภาษาอังกฤษเชิงธุรกิจไม่ว่าจะเป็นงานนำเสนอ เขียนอีเมล หรืออื่นๆ ถือเป็นการเรียนขั้นสูงสุดของสถาบันซึ่งทางสถาบันจะจัดเนื้อหาในรูปแบบของการสร้างเครือข่ายทางธุรกิจและการวางแผนงานรวมถึงการนำเสนอเชิงลึก
คอร์สเรียนอื่นๆ
เป็นคอร์สสำหรับผู้บริหารที่ต้องการจะเรียนภาษาอังกฤษเพื่อการใช้งานในองค์กรระดับสากลที่ใช้ภาษาอังกฤษในการบริหารงาน ซึ่งหลักสูตรนี้ สถาบันวอลล์สตรีทออกแบบมาสำหรับผู้บริหารที่ต้องการพัฒนาทักษะภาษาอังกฤษโดยเฉพาะ เป็นคอร์สเรียน IELTS (ไอเอลส์) ของสถาบัน Wall Street ที่มุ่งเน้นให้ผู้เรียนสามารถเตรียมตัวสอบ IELTS โดยหลักสูตรและผู้สอนที่จะเสริมทักษะทั้งสี่ด้านของ IELTS เพื่อให้ตรงกับความต้องการของผู้เรียนที่ต้องการจะทำคะแนนได้ดีในส่วนของการสอบทั้งสี่ทักษะซึ่งจุดเด่นของการเรียน IELTS กับสถาบันวอลสตรีทคือการที่สถาบันทำการสอนในคลาสเรียนขนาดเล็กมีตารางเรียนที่ยืดหยุ่น มีแบบฝึกหัดออนไลน์ที่นักเรียนสามารถนำกลับไปทำที่บ้านได้ และสภาพแวดล้อมของสถาบันที่มีการใช้ภาษาอังกฤษอยู่ตลอดเวลา สำหรับการเรียนภาษาอังกฤษ Wall Streetในหลักสูตรขององค์กรนั้น ทางสถาบันจะส่งเสริมการพัฒนาทักษะขององค์กรในแบบ In House Training และส่งเสริมการพัฒนาภาษาอังกฤษรายบุคคลของพนักงาน นอกจากนี้ยังมีคอร์สพัฒนาทักษะด้านภาษาอังกฤษที่ใช้ในการทำงานของพนักงานในแบบต่างๆในแนว Workshop เช่น การเขียนอีเมลภาษาอังกฤษ การนำเสนองานเป็นภาษอังกฤษ
ประเทศไอซ์แลนด์ในโอลิมปิกฤดูร้อน 1936
ประเทศไอซ์แลนด์ เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติไอซ์แลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 12 คน ใน 2 ชนิดกีฬา ผลการแข่งขันครั้งนี้ประเทศไอซ์แลนด์ไม่ได้รับเหรียญรางวัล
กรีฑา
ผลการแข่งขันดังนี้ :
เจริญ คันธวงศ์
เจริญ คันธวงศ์ (21 เมษายน พ.ศ. 2476 - 4 พฤษภาคม พ.ศ. 2565 ) เป็นนักการเมืองชาวไทย อดีตกรรมการสภาที่ปรึกษาพรรคประชาธิปัตย์ อดีตรัฐมนตรีว่าการกระทรวงวิทยาศาสตร์ เทคโนโลยีและการพลังงาน อดีตสมาชิกสภาผู้แทนราษฎรกรุงเทพมหานคร และแบบบัญชีรายชื่อ สังกัดพรรคประชาธิปัตย์ รวมทั้งสิ้น 11 สมัย อดีตประธาน ส.ส. พรรคประชาธิปัตย์ อดีตอธิการบดีและกรรมการสภามหาวิทยาลัยกรุงเทพ
ประวัติ
เจริญ คันธวงศ์ เกิดเมื่อวันที่ 21 เมษายน พ.ศ. 2476 ที่ ตำบลล้อมแรด อำเภอเถิน จังหวัดลำปาง เป็นบุตรของนายคำมูล และนางน้อย คันธวงศ์ สำเร็จการศึกษาระดับมัธยมปลายจากโรงเรียนอัสสัมชัญ บางรัก ปริญญาตรีจากคณะนิติศาสตร์ จุฬาลงกรณ์มหาวิทยาลัย (เกียรตินิยมอันดับ 2) ปริญญาโท ความสัมพันธ์ระหว่างประเทศ และปริญญาเอก การบริหารอุดมศึกษา จากมหาวิทยาลัยซีราคิวส์ สหรัฐอเมริกา
ฝ่ายนิติบัญญัติ
ดร.เจริญ เป็นสมาชิกสภาผู้แทนราษฎร (ส.ส.) กรุงเทพมหานคร ในเขตคลองเตย ยานนาวาและบางคอแหลมมาอย่างยาวนานต่อเนื่องถึง 8 สมัย โดยสังกัดพรรคประชาธิปัตย์มาโดยตลอด มีเพียงครั้งเดียวที่ไม่ได้รับการเลือกตั้งคือ ในการเลือกตั้งเมื่อปี พ.ศ. 2535 ครั้งที่หนึ่ง ซึ่งกระแสพรรคพลังธรรมมาแรงในเวลานั้น และในการเลือกตั้งปี พ.ศ. 2548 ได้ย้ายไปลงในระบบบัญชีรายชื่อ
เขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ในปี พ.ศ. 2552 สื่อมวลชนประจำรัฐสภาตั้งฉายาให้ ดร.เจริญ คันธวงศ์ เป็น "คนดีศรีสภาฯ" เนื่องจากได้ลงชื่อเข้าร่วมประชุมสภาถึง 88 ครั้งจากจำนวน 100 ครั้ง แม้ว่าจะต้องรักษาตัวจากอาการโรคมะเร็ง และในปี พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 13 และได้รับเลือกตั้งอีกสมัย
สมาชิกสภาผู้แทนราษฎร
เจริญ คันธวงศ์ ได้รับเลือกตั้งเป็นสมาชิกสภาผู้แทนราษฎร 11 สมัย
ฝ่ายบริหาร
เจริญ คันธวงศ์ เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอก ชาติชาย ชุณหะวัณ เมื่อปี พ.ศ. 2531 ต่อมาปรับไปรับตำแหน่งรัฐมนตรีว่าการกระทรวงวิทยาศาสตร์ เทคโนโลยีและการพลังงาน
ต่อมาในปี พ.ศ. 2538 เขาได้รับแต่งตั้งเป็นรัฐมนตรีช่วยว่าการกระทรวงศึกษาธิการ แทนนายปราโมทย์ สุขุม ซึ่งลาออกจากตำแหน่ง
ธุรกิจ
ดร.เจริญ คันธวงศ์ เป็นที่ปรึกษาอาวุโส บริษัทติลลิกี แอนด์ กิบบินส์ อินเตอร์เนชั่นแนล จำกัด
วิชาการ
ดร.เจริญ คันธวงศ์ เป็นผู้ริเริ่มก่อตั้งสถาบันอุดมศึกษาเอกชน คือ มหาวิทยาลัยกรุงเทพ ในปี พ.ศ. 2505 โดยดำรงตำแหน่งเป็นอธิการบดีคนแรกด้วยวัยเพียง 29 ปี ปัจจุบันดำรงตำแหน่งเป็นกรรมการสภามหาวิทยาลัยกรุงเทพ และได้รับการยกย่องให้เป็น "อธิการบดีกิตติคุณก่อตั้ง" หรือ Emeritus (เอเมริตุส) อีกทั้งยังมีอาคารเพื่อเป็นการรำลึกถึงคือ อาคาร ดร.เจริญ คันธวงศ์ ที่วิทยาเขตกล้วยน้ำไทด้วย
ฟุตบอลโลก 2018 รอบคัดเลือก โซนยุโรป – รอบที่ 2
การจับสลากสำหรับแต่ละคู่นั้นจะจัดขึ้นที่ ซูริค ในวันที่ 17 ตุลาคม พ.ศ. 2560, กับอันดับโลกฟีฟ่า เดือนตุลาคม 2560 เพื่อใช้ในการตัดสินหาทีมที่จะกำหนดเป็นทีมวาง.
ทีมวางและการจับสลาก
ทีมด้านล่างนี้คือมีส่วนร่วมในรอบที่สอง:
นัด
เลกแรกจะลงเล่นในวันที่ 9–11 พฤศจิกายน, และเลกที่สองจะลงเล่นในวันที่ 12–14 พฤศจิกายน พ.ศ. 2560.
เวลาคือ CET (UTC+1) ตามลิสต์ที่กำหนดโดยยูฟ่า (เวลาท้องถิ่นคืออยู่ในวงเล็บ).
รวมผลสองนัด สวิตเซอร์แลนด์ ชนะ 1–0 และได้ผ่านเข้าไปเล่นในรอบสุดท้าย ฟุตบอลโลก 2018.
รวมผลสองนัด โครเอเชีย ชนะ 4–1 และได้ผ่านเข้าไปเล่นในรอบสุดท้าย ฟุตบอลโลก 2018.
รวมผลสองนัด เดนมาร์ก ชนะ 5–1 และได้ผ่านเข้าไปเล่นในรอบสุดท้าย ฟุตบอลโลก 2018.
รวมผลสองนัด สวีเดน ชนะ 1–0 และได้ผ่านเข้าไปเล่นในรอบสุดท้าย ฟุตบอลโลก 2018.
อันดับดาวซัลโว
การแข่งขันทั้งหมดมี 13 ประตูที่ทำได้ใน 8 นัด, สำหรับค่าเฉลี่ย ประตูต่อนัด.
จิตรกรรมไทย
จิตรกรรมไทย หมายถึง ภาพเขียนที่มีลักษณะเป็นแบบอย่างของไทยที่แตกต่างจากศิลปะของชนชาติอื่นอย่างชัดเจน ถึงแม้จะมีอิทธิพลศิลปะของชาติอื่นอยู่บ้าง แต่ก็ดัดแปลง คลี่คลาย ตัดทอน หรือเพิ่มเติมจนเป็นเอกลักษณ์เฉพาะของตนเองได้อย่างสวยงามลงตัว มีวิวัฒนาการทางด้านรูปแบบและวิธีการมาตลอดจนถึงปัจจุบัน ซึ่งสามารถพัฒนาต่อไปอีกในอนาคต จิตรกรรมไทยเป็นลักษณะอุดมคติ เป็นภาพ 2 มิติ โดยนำสิ่งใกล้ไว้ตอนล่างของภาพ สิ่งไกลไว้ตอนบนของภาพ ใช้สีแบบเอกรงค์ คือ ใช้หลายสี แต่มีสีที่โดดเด่นเพียงสีเดียว ลายไทย เป็นส่วนประกอบของภาพเขียนไทยใช้ตกแต่งอาคาร สิ่งของ เครื่องใช้ ต่าง ๆ เครื่องประดับ  ฯลฯ  เป็นลวดลายที่มีชื่อเรียกต่าง ๆ  กันซึ่งนำเอารูปร่างจาก ธรรมชาติมาประกอบ  เช่น ลายกระหนก ลายกระจัง ลายประจำยาม ลายเครือเถา เป็นต้น หรือเป็นรูปที่มาจากความเชื่อและคตินิยม  เช่น รูปคน รูปเทวดา รูปสัตว์ รูปยักษ์  เป็นต้น จิตรกรรมไทย เป็นวิจิตรศิลป์อย่างหนึ่ง ซึ่งส่งผลสะท้อนให้เห็นวัฒนธรรมอันดีงามของชาติ มีคุณค่าทางศิลปะและเป็นประโยชน์ต่อการศึกษาค้นคว้า มีเรื่องที่เกี่ยวกับ ศาสนา ประวัติศาสตร์ โบราณคดี  ชีวิตความเป็นอยู่ วัฒนธรรมการแต่งกาย ตลอดจนการแสดงการเล่นพื้นเมืองต่าง ๆ ของแต่ละยุคสมัยและสาระอื่น ๆ ที่ประกอบกันเป็นภาพจิตรกรรมไทย วิวัฒนาการของงานจิตรกรรมไทย แบ่งออกตามลักษณะรูปแบบทางศิลปกรรมที่ปรากฏในปัจจุบันมีอยู่ 2 แบบ คือ